২০১৮ ফিফা বিশ্বকাপ বাছাইপর্ব (কনকাকাফ–এএফসি প্লে-অফ)
২০১৮ ফিফা বিশ্বকাপ বাছাইপর্ব কনকাকাফ–এএফসি প্লে-অফ ছিল দুই লেগের একটি হোম-এন্ড-অ্যাওয়ে ম্যাচ খেলা, যেখানে কনকাকাফের ৫ম পর্বে ৪র্থ স্থান অধিকারী হন্ডুরাস এবং এএফসির চতুর্থ পর্বের বিজয়ী অস্ট্রেলিয়া খেলেছে। ২০১৭ সালের ১০ ও ১৫ নভেম্বর খেলাদু'টি হয়েছিল। হুন্ডুরাসের এস্তাদিও অলিম্পিকো মেত্রোপোলিতানো তে হওয়া প্রথম ম্যাচটি গোলশূন্যভাবে ড্র হলেও; নিজেদের ঘরের মাঠে, দ্বিতীয় লেগ'এর খেলাটিতে অস্ট্রেলিয়া হন্ডুরাসকে ৩-১ গোলে পরাস্ত করে। খেলাটি স্টেডিয়াম অস্ট্রেলিয়ায় অনুষ্ঠিত হয়। এরফলে অস্ট্রেলিয়া সবমিলিয়ে ৩-১ মার্জিনে জয়ী হয় এবং ২০১৮'র ফিফা বিশ্বকাপের মূলপর্যায়ে খেলার যোগ্যতা অর্জন করে। এই নিয়ে অস্ট্রেলিয়া একটানা চারবার ও মোট পাঁচবার বিশ্বকাপের মূলপর্যায়ে খেলার যোগ্যতা অর্জন করলো।